ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ ΑΡΙΘΜΟΣ ΜΕΛΕΤΗΣ 39 / 2022

ΔΗΜΟΣ ΔΙΟΝΥΣΟΥ

ΔΙΕΥΘΥΝΣΗ ΠΕΡΙΒΑΛΛΟΝΤΟΣ

ΥΠΗΡΕΣΙΑ ΣΥΝΤΗΡΗΣΗΣ - ΑΠΟΚΑΤΑΣΤΑΣΗΣ ΒΛΑΒΩΝ

ΚΑΙ ΠΡΟΜΗΘΕΙΑΣ ΚΛΙΜΑΤΙΣΤΙΚΩΝ ΜΟΝΑΔΩΝ

ΣΕΠΤΕΜΒΡΙΟΣ 2022

ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ ΣΥΝΤΗΡΗΣΗΣ – ΑΠΟΚΑΤΑΣΤΑΣΗΣ ΒΛΑΒΩΝ

ΝΟΜΟΣ ΑΤΤΙΚΗΣ ΚΑΙ ΠΡΟΜΗΘΕΙΑΣ ΚΛΙΜΑΤΙΣΤΙΚΩΝ ΜΟΝΑΔΩΝ

ΔΗΜΟΣ ΔΙΟΝΥΣΟΥ

ΔΙΕΥΘΥΝΣΗ ΠΕΡΙΒΑΛΛΟΝΤΟΣ

Α. ΤΕΧΝΙΚΗ ΕΚΘΕΣΗ

Η παρούσα μελέτη συντάχθηκε προκειμένου ο Δήμος να αναθέσει για δύο (2) έτη την παροχή υπηρεσίας τακτικής συντήρησης και της επισκευής των τυχόν βλαβών που θα προκύψουν, συμπεριλαμβανομένου της προμήθειας των απαραίτητων ανταλλακτικών και αναλωσίμων, για τα κλιματιστικά (μηχανήματα) και τις κεντρικές (κλιματιστικές) εγκαταστάσεις θέρμανσης - ψύξης των δημοτικών κτιρίων.

Επίσης στην παρούσα μελέτη περιλαμβάνεται:

* η προμήθεια καινούργιων κλιματιστικών μηχανημάτων τύπου split (επίτοιχα ή ντουλάπες) σε περίπτωση που κάποιου η επισκευή κριθεί ασύμφορη ή τυχόν απαιτηθεί από κάποια επέκταση / αναδιαμόρφωση των χώρων γραφείων των υπηρεσιών του Δήμου, μεταστέγαση σε νέο κτίριο, κ.λπ,
* η προμήθεια καινούργιων βασικών εξαρτημάτων (π.χ. συμπιεστής) κεντρικών κλιματιστικών εγκαταστάσεων σε περίπτωση βλάβης τους, κατόπιν υποβολής σχετικής τεχνικής έκθεσης.

Α. ΣΥΝΤΗΡΗΣΗ – ΕΠΙΣΚΕΥΗ

Η παροχή της υπηρεσίας συντήρησης – επισκευών αφορά στα παρακάτω κτίρια του δήμου στα οποία λειτουργούν οι αναγραφόμενες εγκαταστάσεις κλιματισμού:

|  |  |  |  |
| --- | --- | --- | --- |
| ΚΤΙΡΙΟ / ΥΠΗΡΕΣΙΑ | ΕΞΟΠΛΙΣΜΟΣ | | |
|  | Κλιματιστικές μονάδες διαιρούμενου τύπου (Split units) | Τοπικές κλιματιστικές μονάδες (fan coil units) | Κλιματιστικό τύπου Ντουλάπας |
|  |  |  |  |
| Δ.Κ. ΑΝΟΙΞΗΣ | 1 | 17 | 1 |
| Δ.Κ. ΔΙΟΝΥΣΟΥ | 15 |  |  |
| Δ.Κ. ΣΤΑΜΑΤΑΣ | 7 |  |  |
| Δ.Κ. ΚΡΥΟΝΕΡΙΟΥ | 10 |  |  |
| Δ.Κ. ΔΡΟΣΙΑΣ | 10 |  |  |
| ΚΤΙΡΙΟ ΠΟΛΕΟΔΟΜΙΑΣ (ΔΡΟΣΙΑ) |  | 9 |  |
| Δ.Κ. ΡΟΔΟΠΟΛΗΣ | 2 |  |  |
| Δ.Κ. ΑΓΙΟΥ ΣΤΕΦΑΝΟΥ | 9 |  | 1 |
| ΚΕΝΤΡΙΚΟ ΔΗΜΑΡΧΕΙΟ (ΑΓ. ΣΤΕΦΑΝΟΣ) | 20 |  |  |
| ΑΜΑΞΟΣΤΑΣΙΟ (ΑΓ. ΣΤΕΦΑΝΟΣ) | 5 |  |  |
| ΚΤΙΡΙΟ ΕΠΙ ΤΗΣ ΟΔΟΥ ΚΟΙΜΗΣΕΩΣ ΘΕΟΤΟΚΟΥ ΣΤΟΝ ΑΓΙΟ ΣΤΕΦΑΝΟ |  | 35 | 1 |
| ΚΤΙΡΙΟ ΨΥΧΟΛΟΓΙΚΗΣ ΥΠΗΡΕΣΙΑΣ (ΑΓ. ΣΤΕΦΑΝΟΣ) | 3 |  |  |
| ΚΤΙΡΙΟ ΔΗΜΟΥ ΕΠΙ Λ. ΜΑΡΑΘΩΝΟΣ 13 |  | 5 |  |
| ΚΕΠ ΔΡΟΣΙΑΣ | 1 |  |  |
| ΑΝΤΛΙΟΣΤΑΣΙΟ ΔΡΟΣΙΑΣ | 1 |  |  |
| ΤΥΠΕΤ | 2 |  |  |
|  |  |  |  |
| ΣΥΝΟΛΟ | 86 | 66 | 3 |

Επίσης θα γίνουν όποιες τυχόν αναγκαίες επεμβάσεις υποδειχθούν, συμπεριλαμβανομένης της προμήθειας των απαραίτητων ανταλλακτικών, π.χ. καινούργια τηλεχειριστήρια σε αντικατάσταση χαλασμένων, κ.λπ προκειμένου όλες οι σχετικές εγκαταστάσεις και εξοπλισμός να λειτουργούν με ασφάλεια.

Τέλος, συμπεριλαμβάνονται όσες ακόμη σχετικές εργασίες τυχόν απαιτηθούν σε νέους χώρους και εγκαταστάσεις του Δήμου όπου πρέπει να τοποθετηθούν ή απαιτηθεί η χρήση κλιματιστικού μηχανήματος.

Β. ΠΡΟΜΗΘΕΙΑ ΚΛΙΜΑΤΙΣΤΙΚΩΝ

Θα γίνει προμήθεια και εγκατάσταση κλιματιστικών μηχανημάτων δημοτικών κτιρίων ως οι ανάγκες απαιτήσουν στην περίπτωση που κριθεί ασύμφορη η επισκευή υπάρχοντος εξοπλισμού ή προκύψει κάποια επέκταση ή τροποποίηση των χώρων γραφείων ή μετεγκατάσταση σε νέο κτίριο – χώρο των υπηρεσιών του Δήμου.

Η προμήθεια θα γίνει σύμφωνα με τις ισχύουσες διατάξεις του

* Ν. 3463/2006 «*Κύρωση του Κώδικα Δήμων & Κοινοτήτων*» (Φ.Ε.Κ. 114/Α’/8.6.2006),
* Ν. 3852/10 «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης*» (ΦΕΚ 87 Α)’, και
* Ν.4412/2016 “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)*” όπως τροποποιήθηκε και ισχύει με τον Ν. 4782/2021 (ΦΕΚ 36Α’/9.3.2021) *«Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»,* στην πλέον συμφέρουσα από οικονομική άποψη προσφορά, μόνο με βάση τη τιμή (άρθρο 86 Ν. 4412/2016).

Ο ενδεικτικός προϋπολογισμός της μελέτης είναι **35.831,04 €** συμπεριλαμβανομένου του Φ.Π.Α. 24%.

Τα CPV των ειδών της μελέτης είναι:

* 50730000-1 με τίτλο “*Υπηρεσίες Επισκευής και Συντήρησης Ψυκτικών Συγκροτημάτων*”, και
* 42512200-0 με τίτλο “*Κλιματιστικά Μηχανήματα προσαρμοζόμενα επί Τοίχου*”.

Β. ΤΕΧΝΙΚΗ ΠΕΡΙΓΡΑΦΗ

Α. ΣΥΝΤΗΡΗΣΗ - ΕΠΙΣΚΕΥΗ ΚΛΙΜΑΤΙΣΤΙΚΩΝ & ΚΕΝΤΡΙΚΩΝ ΚΛΙΜΑΤΙΣΤΙΚΩΝ ΕΓΚΑΤΑΣΤΑΣΕΩΝ ΘΕΡΜΑΝΣΗΣ – ΨΥΞΗΣ ΔΗΜΟΤΙΚΩΝ ΚΤΙΡΙΩΝ

Ο ανάδοχος της υπηρεσίας θα συντηρήσει τα κλιματιστικά μηχανήματα, οποιουδήποτε τύπου, δηλαδή επίτοιχα ή επιδαπέδια διαιρούμενα, fan coil, καναλάτα, κλπ. των δημοτικών κτιρίων.

Οι εργασίες της βασικής προληπτικής συντήρησης που θα εκτελεστεί περιλαμβάνουν:

* Καθαρισμό των στοιχείων των εξωτερικών μονάδων με χημικό-απολυμαντικό υγρό.
* Καθαρισμό των στοιχείων των εσωτερικών μονάδων με χημικό-απολυμαντικό υγρό.
* Καθαρισμό των αποχετεύσεων των συμπυκνωμάτων.
* Ανίχνευση διαρροής ψυκτικού υγρού.
* Καθαρισμό της φτερωτής και του καλύμματος ανεμιστήρων εσωτερικών και εξωτερικών μονάδων.
* Σύσφιξη παροχικών καλωδίων στις συνδέσεις τους με τα μηχανήματα καθώς και των καλωδίων εντολών.
* Έλεγχο προστατευτικών διακοπτών των συμπιεστών.
* Καθαρισμό φίλτρων αέρα - περσίδων.
* Έλεγχο στήριξης εσωτερικών και εξωτερικών μονάδων.
* Γενικός έλεγχος λειτουργίας των κλιματιστικών μονάδων.

Μετά το πέρας της βασικής προληπτικής, ως ανωτέρω, συντήρησης, ο ανάδοχος υποχρεούται να παραδώσει στη Υπηρεσία, κατάλογο των κτιρίων με πλήρη στοιχεία (πλήθος, τύπος, ισχύς κ.τ.λ) του μηχανολογικού εξοπλισμού που συντηρήθηκε και των όποιων τυχόν περαιτέρω προβλημάτων εντοπίστηκαν.

Τα χημικά-απολυμαντικά που θα χρησιμοποιηθούν για τον καθαρισμό των κλιματιστικών μονάδων θα είναι φιλικά προς το περιβάλλον και θα φέρουν άδεια κυκλοφορίας από τον Ε.Ο.Φ. (Εθνικός Οργανισμός Φαρμάκων).

Στο φάκελο της προσφοράς θα αναφέρεται με σαφήνεια το χημικό που θα χρησιμοποιηθεί, ενώ θα προσκομιστεί η έγκριση κυκλοφορίας του προϊόντος από τον Ε.Ο.Φ.

Επίσης ο ανάδοχος οφείλει κατά τη διάρκεια της σύμβασης, σε περίπτωση αναγγελίας βλάβης να προσέρχεται για επισκευή εντός τεσσάρων (4) ωρών, για έκτακτες κατά την κρίση της Υπηρεσία βλάβες, και εντός (24) ωρών για βλάβες που η Υπηρεσία δεν θεωρεί επείγουσες.

Για κάθε επίσκεψη του αναδόχου θα εκδίδεται φύλλο επίσκεψης με λεπτομερή περιγραφή των εργασιών που πραγματοποιήθηκαν, το οποίο θα υπογράφεται από τον υπεύθυνο της Υπηρεσίας του Δήμου.

Περιπτώσεις τύπου κατεπειγόντων συντηρήσεων (κατόπιν βλάβης) ενδεικτικά περιλαμβάνουν:

* αποκατάσταση βλάβης αντλίας θερμότητας κεντρικών κλιματιστικών,
* αποκατάσταση βλάβης χαμηλής πίεσης,
* αντικατάσταση μονάδων ελέγχου,
* παραμετροποίηση και προγραμματισμός νέων μονάδων ,
* αντικατάσταση πρεσοστάτη χαμηλής πίεσης,
* τοποθέτηση ασφαλιστικής βαλβίδας υπερπίεσης και μανομέτρων πίεσης δικτύου,
* αλλαγή θέσης του διακόπτη ροής,
* τοποθέτηση βαλβίδων διακοπής και υδραυλικής απομόνωσης,
* τοποθέτηση διακόπτη ροής και φίλτρου συγκράτησης στερεών σωματιδίων στο δίκτυο νερού για τη προστασία του εναλλάκτη των κεντρικών κλιματιστικών μονάδων.

Συμπεριλαμβάνονται επίσης όποιες τυχόν αναγκαίες επεμβάσεις υποδειχθούν, με προμήθεια των απαραίτητων ανταλλακτικών, προκειμένου όλες οι σχετικές εγκαταστάσεις και εξοπλισμός να λειτουργούν με ασφάλεια.

Στον πίνακα που ακολουθεί ενδεικτικός (όχι εξαντλητικός) κατάλογος των ανταλλακτικών και εργασιών που μπορεί να απαιτηθούν κατά τη συντήρηση των κλιματιστικών μονάδων και το ενδεικτικό κόστος της προμήθειας συμπεριλαμβανομένης της εγκατάστασής τους.

|  |  |  |
| --- | --- | --- |
| ΠΙΝΑΚΑΣ Α | | |
| Α. ΠΡΟΜΗΘΕΙΑ ΥΛΙΚΩΝ (ΜΕ ΕΓΚΑΤΑΣΤΑΣΗ) | ΜΟΝ. ΜΕΤΡ. | ΕΝΔΕΙΚΤΙΚΗ ΤΙΜΗ (€) |
|  |  |  |
| Αντλία Συμπυκνωμάτων | Τεμάχιο | 85 |
| Φίλτρο αέρα | Τεμάχιο | 25 |
| Πυκνωτής 5 έως 50 mf | Τεμάχιο | 15 |
| Δίκτυο Σωληνώσεων κλιματιστικής μονάδας έως 24.000 btu/h | Μέτρο | 20 |
| Συμπιεστής κλιματιστικής μονάδας έως 24.000 btu/h | Τεμάχιο | 175 |
| Ψυκτικό μέσο R407C | Kg | 15 |
| Ψυκτικό μέσο R410A | Kg | 15 |
| Ψυκτικό μέσο R422D (MO 29) | Kg | 35 |
| Χειριστήριο | Τεμάχιο | 35 |
| Ασφάλεια 3Α | Τεμάχιο | 5 |
| Φτερωτή εσωτερικής μονάδας | Τεμάχιο | 75 |
| Κάλυμα εξωτερικού ανεμιστήρα | Τεμάχιο | 60 |
| Λεκάνη συμπυκνωμάτων | Τεμάχιο | 55 |
|  |  |  |
| Β. ΠΑΡΟΧΗ ΕΡΓΑΣΙΑΣ |  |  |
|  |  |  |
| Αποξήλωση και Επανατοποθέτηση κλιματιστικής μονάδας έως 24.000 Btu/h με δίκτυο σωληνώσεων έως 3m | Τεμάχιο | 120 |
| Αποξήλωση κλιματιστικής Μονάδας έως 24.000 Btu/h. | Τεμάχιο | 40 |
| Ηλεκτρολογική σύνδεση εσωτερικής – εξωτερικής μονάδας | Τεμάχιο | 65 |
| Τοποθέτηση εξωτερικής μονάδας | Τεμάχιο | 90 |
| Επισκευή πλακέτας επικοινωνίας | Τεμάχιο | 40 |

Στην περίπτωση προμήθειας –εγκατάστασης άλλων ειδών που τυχόν απαιτούνται για κεντρικές κλιματιστικές μονάδες των κτιρίων του Δήμου, θα υποβάλλεται αναλυτική περιγραφή με στοιχεία κόστους για σχετική έγκριση της Υπηρεσίας.

Όλα τα εξαρτήματα και είδη των οποίων θα απαιτηθεί η προμήθεια θα είναι γνήσια του κατασκευαστή του εκάστοτε κλιματιστικού ή κεντρικής κλιματιστικής εγκατάστασης και σε περίπτωση αδυναμίας εύρεσής τους είναι δυνατή η χρήση αντίστοιχων.

Όλα τα είδη θα είναι απολύτως καινούργια, με service και υποστήριξη στην ελληνική αγορά και θα συνοδεύονται από εγγύηση καλής λειτουργίας ενός (1) έτους τουλάχιστον.

Επίσης στην παρούσα ανάθεση περιλαμβάνονται και τυχόν εργασίες για νέες ή αναδιατάξεις σωληνώσεων – καναλιών - δικτύων (υδραυλικών και ηλεκτρικών) που αφορούν στη λειτουργία κλιματιστικών μονάδων.

Β. ΠΡΟΜΗΘΕΙΑ ΚΛΙΜΑΤΙΣΤΙΚΩΝ

Θα γίνει προμήθεια όποιου τυχόν κλιματιστικού απαιτηθεί δυναμικότητας 12.000 btu / 18.000 btu / 24.000 btu (τύπου split unit) ή/και 50.000 btu (τύπου ντουλάπας) τεχνολογίας inverter, ενεργειακής κλάσης Α++.

Οι εξωτερικές μονάδες των κλιματιστικών θα τοποθετηθούν σε μεταλλική βάση.

Η προμήθεια αφορά σε επώνυμα και απολύτως καινούργια κλιματιστικά μηχανήματα, με service και υποστήριξη στην ελληνική αγορά, τα οποία θα συνοδεύονται από εγγύηση καλής λειτουργίας ενός (1) έτους τουλάχιστον.

Στην προμήθεια κλιματιστικών μηχανημάτων συμπεριλαμβάνεται και η εγκατάστασή τους, με τυχόν αποξήλωση υπαρχόντων κλιματιστικών σε χώρους που θα υποδειχθούν από την Υπηρεσία, η ηλεκτρική σύνδεση και παράδοσή τους σε πλήρη λειτουργία.

Γ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Ο ενδεικτικός προϋπολογισμός δαπάνης για τα υλικά και τις εργασίες, όπως αυτές περιγράφηκαν και αναλύθηκαν ανωτέρω, είναι ως εξής:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΤΜΗΜΑ Α** | | | | | | | | |
| **ΣΥΝΤΗΡΗΣΗ - ΕΠΙΣΚΕΥΗ ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ & ΚΕΝΤΡΙΚΩΝ (ΚΛΙΜΑΤΙΣΤΙΚΩΝ) ΕΓΚΑΤΑΣΤΑΣΕΩΝ ΘΕΡΜΑΝΣΗΣ – ΨΥΞΗΣ ΔΗΜΟΤΙΚΩΝ ΚΤΙΡΙΩΝ** | | | | | | | | |
| ΠΕΡΙΓΡΑΦΗ | ΜΟΝΑΔΑ ΜΕΤΡΗΣΗΣ | | ΠΟΣΟΤΗΤΑ | | ΤΙΜΗ ΜΟΝΑΔΟΣ (ΕΥΡΩ) | | ΣΥΝΟΛΟ (ΕΥΡΩ) | |
| **ΤΜΗΜΑ Α1: ΣΥΝΤΗΡΗΣΗ 1ου ΕΤΟΥΣ** | | | | | | | | |
| Εφάπαξ συντήρηση κλιματιστικής μονάδας διαιρούμενου τύπου (split unit) | Τεμάχιο | | 86 | | 14 | | 1.204,00 € | |
| Εφάπαξ συντήρηση τοπικής κλιματιστικής μονάδας (fan coil unit ή καναλάτη) | Τεμάχιο | | 66 | | 14 | | 924,00 € | |
| Εφάπαξ συντήρηση τοπικής κλιματιστικής μονάδας τύπου ντουλάπας | Τεμάχιο | | 3 | | 40 | | 120,00 € | |
|  |  | | ΜΕΡΙΚΟ ΣΥΝΟΛΟ | | | | 2.248,00 € | |
| **ΤΜΗΜΑ Α2: ΣΥΝΤΗΡΗΣΗ 2ου ΕΤΟΥΣ** | | | | | | | | |
| Εφάπαξ συντήρηση κλιματιστικής μονάδας διαιρούμενου τύπου (split unit) - 2ο Έτος | Τεμάχιο | | 86 | | 14 | | 1.204,00 € | |
| Εφάπαξ συντήρηση τοπικής κλιματιστικής μονάδας (fan coil unit ή καναλάτη) | Τεμάχιο | | 66 | | 14 | | 924,00 € | |
| Εφάπαξ συντήρηση τοπικής κλιματιστικής μονάδας τύπου ντουλάπας | Τεμάχιο | | 3 | | 40 | | 120,00 € | |
|  |  | | ΜΕΡΙΚΟ ΣΥΝΟΛΟ | | | | 2.248,00 € | |
| **ΤΜΗΜΑ Α3: ΕΠΙΣΚΕΥΗ ΒΛΑΒΩΝ** | | | | | | | | |
| Προμήθεια ανταλλακτικών κλιματιστικών μονάδων ως Τεχνική Περιγραφή Α | Τεμάχιο | | 1 | | 10.000 | | 10.000,00 € | |
| Εργασία | Ώρα Τεχνίτη | | 80 | | 45 | | 3.600,00 € | |
|  |  | | ΜΕΡΙΚΟ ΣΥΝΟΛΟ | | | | 13.600,00 € | |
|  |  | |  | |  | |  | |
|  | **ΣΥΝΟΛΟ ΤΜΗΜΑΤΩΝ Α1+Α2+Α3** | | | | | | **18.096,00 €** | |
|  | **Φ.Π.Α. 24%** | | | | | | **4.343,04 €** | |
|  | **ΓΕΝΙΚΟ ΣΥΝΟΛΟ ΤΜΗΜΑΤΟΣ Α** | | | | | | **22.439,04 €** | |
| **ΤΜΗΜΑ Β** | | | | | | | | |
| **ΠΡΟΜΗΘΕΙΑ ΚΛΙΜΑΤΙΣΤΙΚΩΝ & ΥΠΟΣΥΣΤΗΜΑΤΩΝ ΚΕΝΤΡΙΚΩΝ ΚΛΙΜΑΤΙΣΤΙΚΩΝ ΕΓΚΑΤΑΣΤΑΣΕΩΝ** | | | | | | | | |
| ΠΕΡΙΓΡΑΦΗ | | ΜΟΝΑΔΑ ΜΕΤΡΗΣΗΣ | | ΠΟΣΟΤΗΤΑ | | ΤΙΜΗ ΜΟΝΑΔΟΣ (ΕΥΡΩ) | | ΣΥΝΟΛΟ (ΕΥΡΩ) |
| Κλιματιστικό 12.000 btu με 3 m δίκτυο (με εγκατάσταση) | | Τεμάχιο | | 2 | | 600 | | 1.200,00 |
| Κλιματιστικό 18.000 btu με 3 m δίκτυο (με εγκατάσταση) | | Τεμάχιο | | 2 | | 800 | | 1.600,00 |
| Κλιματιστικό 24.000 btu με 3 m δίκτυο (με εγκατάσταση) | | Τεμάχιο | | 2 | | 1.100 | | 2.200,00 |
| Κλιματιστικό 50.000 btu, τύπου ντουλάπας (με εγκατάσταση) | | Τεμάχιο | | 2 | | 2.900 | | 5.800,00 |
|  | |  | |  | |  | |  |
|  | | **ΣΥΝΟΛΟ ΤΜΗΜΑΤΟΣ Β** | | | | | | **10.800,00 €** |
|  | | **Φ.Π.Α. 24%** | | | | | | **2.592,00 €** |
|  | | **ΓΕΝΙΚΟ ΣΥΝΟΛΟ ΤΜΗΜΑΤΟΣ Β** | | | | | | **13.392,00 €** |

|  |  |  |  |
| --- | --- | --- | --- |
| **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΜΕΛΕΤΗΣ** | | | |
|  | **ΣΥΝΟΛΟ** | **ΦΠΑ 24%** | **ΓΕΝΙΚΟ ΣΥΝΟΛΟ** |
| ΤΜΗΜΑ Α | 18.096,00 € | 4.343,04 € | 22.439,04 € |
| ΤΜΗΜΑ Β | 10.800,00 € | 2.592,00 € | 13.392,00 € |
|  |  |  |  |
| **ΓΕΝΙΚΟ ΣΥΝΟΛΟ** | **28.896,00 €** | **6.935,04 €** | **35.831,04 €** |

**Ολογράφως:** Τριάντα Πέντε Χιλιάδες Οκτακόσια Τριάντα Ένα Ευρώ και Τέσσερα Λεπτά, συμπεριλαμβανομένου Φ.Π.Α. 24%.

Δ. ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

Γενικά

Έκαστος ενδιαφερόμενος υποχρεούται να συμμετέχει και για τις δύο Τμήματα του ενδεικτικού προϋπολογισμού της Μελέτης.

Ανάδοχος θα είναι αυτός που θα προσφέρει τη χαμηλότερη τιμή αθροιστικά και για τα δύο (2) Τμήματα.

Όλα τα είδη και οι ποσότητες τους σε όλα τα Τμήματα (και στα Υποτμήματά τους) στον ενδεικτικό προϋπολογισμό είναι ενδεικτικά επειδή δεν μπορεί να είναι εκ των προτέρων γνωστή η ακριβής ποσότητα και το είδος ενός εκάστου π.χ. ανταλλακτικού και οι εργατοώρες εργασίας που θα απαιτηθούν για όποια τυχόν βλάβη ήθελε προκύψει σε κάθε τύπο των κλιματιστικών μονάδων και εγκαταστάσεων του Δήμου. Για το λόγο αυτό, είναι δυνατή η μεταξύ τους αυξομείωση (και μεταξύ Τμημάτων και Υποτμημάτων) καθώς επίσης η συμπερίληψη λοιπών παρεμφερών ειδών και ανταλλακτικών (εφαρμόζοντας και για αυτά τις προσφερθείσες εκπτώσεις) χωρίς όμως υπέρβαση του συμβατικού ποσού.

Η έκπτωση που θα προσφερθεί επί των ανταλλακτικών αφορά στην τιμή καταλόγου του επίσημου – εξουσιοδοτημένου προμηθευτή τους στην ελληνική αγορά και στην περίπτωση που δεν υπάρχει αποκλειστικότητα, στον τιμοκατάλογο αγοράς των ειδών από μεγάλες εμπορικές επιχειρήσεις του τομέα τους.

Ο Δήμος μπορεί να αυξομειώσει τις ενδεικτικές ποσότητες κάθε είδους του ενδεικτικού προϋπολογισμού, ανάλογα με τις ανάγκες και ελλείψεις όπως αυτές προκύπτουν (φθορές, απώλειες, νέες ανάγκες σε κτίρια του Δήμου, κλπ), χωρίς υπέρβαση του συμβατικού αντικειμένου.

Η τιμή κάθε είδους στον ενδεικτικό προϋπολογισμό της παρούσας μελέτης, αλλά και η τιμή που θα προσφέρει ο κάθε ενδιαφερόμενος συμπεριλαμβάνει το υλικό, τη μεταφορά, την εκφόρτωσή του, την εγκατάστασή του, με τυχόν αποξήλωση υπαρχόντων σε χώρους που θα υποδειχθούν από την Υπηρεσία καθώς και την ηλεκτρική σύνδεση και παράδοσή του σε πλήρη λειτουργία.

Προσωπικό

Όλες οι εργασίες θα εκτελεσθούν από εξειδικευμένο και έμπειρο προσωπικό, σύμφωνα με όλους τους κανόνες της τέχνης και της επιστήμης, το οποίο κατέχει όλα τα διπλώματα και άδειες άσκησης επαγγέλματος που απαιτούνται, λαμβάνοντας όλα τα απαραίτητα μέσα ασφάλειας, με χρήση μέσων ατομικής προστασίας και αφού έχουν ληφθεί υπόψη οι όποιες τυχόν επί τόπου ιδιαιτερότητες υπάρχουν.

Υλικά

Όλα τα είδη που θα χρησιμοποιηθούν θα είναι εντελώς καινούργια και αμεταχείριστα, εύφημων οίκων, με αντιπροσώπευση και υποστήριξη στην ελληνική αγορά και κατάλληλα για τη χρήση που προορίζονται.

Εγγυήσεις

Τα ανταλλακτικά για τo Τμήμα Α που θα χρησιμοποιηθούν θα συνοδεύονται από εγγύηση καλής λειτουργίας για ένα (1) έτος τουλάχιστον.

Ο ανάδοχος υποχρεούνται να αποκαταστήσει δωρεάν, το σύνολο των βλαβών οι οποίες θα προκύψουν από αποδεδειγμένη υπαιτιότητά του ή εξαιτίας πλημμελούς συντήρησης.

Τα υπό προμήθεια είδη του Τμήματος Β, θα συνοδεύονται με εγγύηση τουλάχιστον ενός (1) έτος.

Δικαιολογητικά Συμμετοχής

Έκαστος ενδιαφερόμενος πρέπει να υποβάλλει στο διαγωνισμό μαζί με τα δικαιολογητικά συμμετοχής του, στοιχεία της εμπειρίας - ικανότητας του τα οποία θα περιλαμβάνουν:

* Βεβαίωση επιμελητηρίου από την οποία προκύπτει ότι ασκεί επάγγελμα σχετικό με την παροχή των προσφερόμενων υπηρεσιών,
* Κατάσταση από την επιθεώρηση εργασίας ή σε ισχύ σύμβαση έργου από την οποία θα προκύπτει ότι διαθέτει στο προσωπικό του Μηχανολόγο ή Ηλεκτρολόγο Μηχανικό ο οποίος θα είναι υπεύθυνος των εργασιών και θα συνεννοείται με την Υπηρεσία,
* Κατάσταση από την επιθεώρηση εργασίας με την οποία θα αποδεικνύεται ότι απασχολούνται αδειούχοι ψυκτικοί και συντηρητές εγκαταστάσεων θέρμανσης,
* Άδειες ασκήσεως επαγγέλματος των τεχνιτών που θα χρησιμοποιηθούν,
* Πιστοποιητικά - βεβαιώσεις καλής εκτέλεσης παρόμοιων εργασιών σε φορείς του Δημοσίου κατά τα τρία τελευταία έτη,
* Πιστοποιητικό ISO 9001:2008 για την παροχή των σχετικών ηλεκτρομηχανολογικών εργασιών συντήρησης.
* Υπεύθυνη δήλωση ότι αποδέχεται όλους τους όρους της παρούσας μελέτης.

Έκαστος ενδιαφερόμενος θα υποβάλλει Φάκελο Τεχνικής Προσφοράς με αναφορά στα είδη που προσφέρει και στα τεχνικά τους χαρακτηριστικά (πχ κλιματιστικά, λοιπά ανταλλακτικά).

Πιστοποιήσεις – Τεχνικές Εκθέσεις

Ο ανάδοχος υποχρεούται με το πέρας των εργασιών τακτικής συντήρησης που θα υλοποιήσει να υποβάλει προς πιστοποίηση αναλυτικό κατάλογο του εξοπλισμού που συντήρησε (είδος και τύπος μηχανήματος πχ κλιματιστικό, θέση του σε κτίριο και γραφείο, κλπ) με το είδος των εργασίας που εκτέλεσε και όσες τυχόν παρατηρήσεις διαπίστωσε για τυχόν ελλείψεις και περαιτέρω αναγκαίες εργασίες συντήρησης.

Για την όποια τυχόν επισκευή βλαβών κληθεί, ο ανάδοχος οφείλει να υποβάλλει άμεσα στο Δήμο έκθεση με τα σχετικά τεχνικο-οικονομικά στοιχεία και να υλοποιήσει την αποκατάσταση που προβλέπεται άμεσα κατόπιν συνεννόησης και έγκρισης.

Η εν λόγω έκθεση πρέπει να περιλαμβάνει τα εξής στοιχεία:

* την αιτία που προκάλεσε τη βλάβη και αναλυτική περιγραφή αυτής,
* την αναγκαία συντήρηση με τα απαραίτητα ανταλλακτικά,
* κατάλογο των υλικών/ανταλλακτικών που απαιτούνται με την αρχική τιμή τους υποβάλλοντας τιμοκατάλογο λιανικής του αντιπροσώπου – εισαγωγέα και την τελική τιμή τους υπολογίζοντας την έκπτωση που έχει προσφέρει στο διαγωνισμό του Δήμου (η οποία έκπτωση αφορά όλα τα σχετικά ανταλλακτικά που μπορεί να χρησιμοποιηθούν και όχι μόνο τα ενδεικτικά περιγραφόμενα στους σχετικούς πίνακες της μελέτης),
* ανάλυση των απαιτούμενων εργοτοωρών για την αναγκαία συντήρηση – επισκευή με υπολογισμό της συνολικής χρέωσης με βάση την τιμή εργατοώρας του συνεργείου του που έχει προσφέρει στο διαγωνισμό του Δήμου.

Για αναγκαία είδη που απαιτούνται για την αποκατάσταση ζημιών και δεν συμπεριλαμβάνονται στο σχετικό Πίνακα Α της παρούσας, εφαρμόζεται η προσφερόμενη έκπτωση για τα είδη του εν λόγω Πίνακα, η οποία διευκρινίζεται ότι είναι η έκπτωση του Τμήματος Α3 του ενδεικτικού προϋπολογισμού της παρούσας.

Λοιπά

Ο Δήμος δεν υποχρεούται στην ανάλωση όλου του προϋπολογισμού της μελέτης, δεδομένου ότι μπορεί να μη χρειαστεί να γίνουν επισκευές - εργασίες και προμήθειες που έχουν ενδεικτικά προϋπολογιστεί.

Διάρκεια της Σύμβασης

Η σύμβαση θα έχει διάρκεια ισχύος δύο (2) έτη από την υπογραφή της ή μέχρι εξαντλήσεως του υπολοίπου.

Χρόνος Εκτέλεσης των Εργασιών

Όλες οι εργασίες τακτικής συντήρησης θα διενεργηθούν εντός 15 ημερών από την ειδοποίηση του αναδόχου.

Όλες οι εργασίες που αφορούν σε επισκευή διαπιστωμένων βλαβών που έχουν περιγραφεί στην Τεχνική περιγραφή της παρούσας θα υλοποιηθούν εντός δύο (2) ημερών από την ειδοποίηση του αναδόχου.

Σε περίπτωση ενημέρωσης του αναδόχου για βλάβη οφείλει να προσέρχεται για επισκευή εντός τεσσάρων (4) ωρών, για έκτακτες κατά την κρίση της Υπηρεσία περιπτώσεις, και εντός (24) ωρών για βλάβες που η Υπηρεσία δεν θεωρεί επείγουσες.

Ο Συντάξας Εγκρίθηκε & Θεωρήθηκε

Ραμπαούνης Ιωάννης Παπαδόπουλος Απόστολος

ΤΕ Δασοπόνων Μηχανολόγος Μηχανικός ΠΕ5

Διεύθυνση Περιβάλλοντος Προϊστάμενος Διεύθυνσης

Περιβάλλοντος, Καθαριότητας &

Πρασίνου